Temperaturile vor fi în scădere în perioada următoare, iar la munte vor fi lapoviță și ninsori. Vor fi condiții de brumă în acele zone.
Potrivit Administrației Naționale de Meteorologie, valul de aer polar va evolua la nivelul întregii ţări.
Va fi o vreme ușor mai răcoroasă pentru această perioadă, cu maxime la scara întregii țări, fără variații semnificative de la o zi la alta, între 13 °C până la 21- 23°C.
„Vorbim și de temperaturi minime destul de coborâte, mai ales în zonele depresionare din estul Transilvaniei, acolo unde este posibil să ne apropiem chiar de 0°C și să consemnăm posibil și temperaturi negative. Vor fi condiții de brumă în acele zone, minimele, în general la scara întregii țări, între șase până la nouă 10°C inclusiv în Bucureşti. Din punct de vedere al regimului de precipitații, este posibil ca într-adevăr, să mai consemnăm la altitudini mai mari de 1.900 de metri precipitații sub formă de lapoviță și ninsoare, inclusiv intensificări ale vântului, cu viteze la rafală de 45-50km/h în zonele mai joase de relief, iar în zona montană înaltă peste 70km/h”, a spus Elena Mateescu, directorul ANM, la Antena 3 CNN.